TELEPÜLÉSI OLTÁSI AKCIÓNAPOK
2022. január

Az oltásokra előzetes elektronikus regisztráció és időpontfoglalás nélkül is lehet érkezni! 

Az oltások többféle oltóanyaggal történnek!
Oltási helyszínek és időpontok:
Várdomb, Ady E. u. 1. rendelő 
Dr. Szabó Péter vegyes háziorvos olt 

2022. január 7. péntek 14:00–18:00 és január 8. szombat 10:00–18:00 óráig

(Alsónánáról és Decsről az oltandókat az önkormányzat beszállítja, ezt az igényét kérem, jelezze a polgármesternél)

oltópontokon:

Szekszárdi, dombóvári, bonyhádi kórház

Paksi Gyógyászati Központ 

Tamási Rendelőintézet  

Tolna központi ügyelet védőnői tanácsadó részében 

2022. januárban minden csütörtökön 14.00-18.00, pénteken 14.00-18.00, szombaton 10.00-18.00 óra között
Figyelem! 
A 12-14 éves korú gyermekek oltása csak vegyes háziorvosnál vagy a három kórházi és a Paksi Gyógyászati Központ oltóponton történhet!

FELHÍVÁS
covid-elleni 1., 2., 3. oltások felvétele

az 1-2. oltást követő 4-6 hónap múlva 

szükséges az emlékeztető oltás a teljes védelem kialakításához

A 3. oltás mintegy tízszeresére növeli az antitestes IMMUNVÁLASZT
12-18 évesek covid-oltása és harmadik oltása 

Figyelem! A 12-14 éves korú gyermekek oltása csak vegyes háziorvosnál vagy a három kórházi és a Paksi Gyógyászati Központ oltóponton történhet!

a 12-18 éves korosztály átoltottsága még mindig alacsony

 A delta variáns és az újabb mutációk jobban támadják a gyermekeket 

MÁR ez a korosztály is megkaphatja a 3. oltást

„Aki megment egy életet, 
egy egész világot ment meg.”

 „Aki megment egy életet, 
egy egész világot ment meg.”
OLTASSAM vagy NE OLTASSAM 
COVID-ellen GYERMEKEM?

FÉLTVE ŐRZÖTT KINCSEM

A védőoltás csökkenti a koronavírus megbetegedés halálos kimenetelének az esélyét!

Rendszeresen találkozunk gyermekáldozatokról szóló tudósításokkal; pl. az Amerikai Gyermekgyógyászati Akadémia és a Gyermekkórház Szövetség adatai szerint a halálozás a gyermekeknél 0.00%-0.26%-os. Az amerikai Betegségmegelőzési és Járványügyi Központ (CDC) felmérése szerint az 5-11 éves korosztályban 2021. október közepéig az USA-ban több mint 8300 kórházi felvétel történt COVID-19-el összefüggésben, csaknem 100 halálesettel. Valójában ebben a korosztályban ezzel a megbetegedés bekerült a tíz leggyakoribb halálok közé.

A védőoltás csökkenti a súlyos lefolyás, a kórházba kerülés, az intenzív kezelés, az oxigénterápia esélyét!

Ugyancsak amerikai egyesült államokbeli adatok szerint a 12-17 éves korosztályból tízszeres eséllyel kerülnek kórházba a teljes oltási sorozattal nem rendelkezők.

A védőoltás segít a sokszervi gyulladásos megbetegedés megelőzésében!

Akár enyhe lefolyású koronavírus-fertőzést követően is gyermekekben későbbi szövődményként súlyos sokszervi gyulladás alakulhat ki a szervezet kóros immunválasza miatt. 

A védőoltás segít a hosszútávú-COVID (long-COVID, post-COVID) megelőzésében!
A fertőzés lezajlása után 6-8 hétig vagy akár hónapokig is nagyfokú állandó fáradtság, memóriazavar, számolási-, nyelvhasználati-, gondolkodási-, tanulási nehézség, a koncentrálóképesség csökkenése, krónikus tüdő problémák, elhúzódó ízérzés- és szaglásvesztés állhat fenn a gyermekeknél. Ez egészséges fiataloknál is előfordulhat, akik tünetmentesen, vagy akár egészen enyhe tünetekkel estek át a fertőzésen.
GYERMEKEM ÉS KÖRNYEZETE
A védőoltás csökkenti a fertőzés átadásának kockázatát!

Az oltott gyermekek kevésbé adják át a vírust barátaiknak, társaiknak, szeretteiknek, szüleiknek, nagyszüleiknek, tanáraiknak. Ezzel őket is védik! Különösen fontos ez a fiataloknál, akik iskolába járnak, sportolnak, programokra mennek, szórakoznak.

Iskolai hiányzások, társadalmi korlátozások

Az oltott gyermekek kontaktként nem kerülnek karanténba, szüleiknek nem kell velük otthon maradni, nem maradnak le az iskolában, a távoktatást nem kell az intézményeknek megszervezni. Bátran utazhatnak külföldre, vehetnek részt eseményeken, mehetnek be zárt terekbe.

CSAK NE ÁRTSAK 
AZ OLTÁSSAL NEKI! 

Milyen mellékhatások lehetnek?
A tizenévesekben megfigyelt mellékhatások azonosak a felnőtteknél tapasztalt enyhe oltási reakciókkal, ezek főként a 2. oltás után jelentkezhetnek, pár nap alatt elmúlnak. A súlyos allergiás reakció extrém ritka. 

Mekkora a szívizomgyulladás tényleges kockázata az oltás után?
Elsősorban a tizenéves fiúk oltásánál létezik ez a kockázat, jellemzően pár nappal az oltás és inkább a második adag beadása után jelentkezhet. A szívizomgyulladás azonban maga a fertőzés hatására hatszor gyakrabban fordul elő, mint az oltás következtében.

Nem okozhat meddőséget vagy magzati károsodást a vakcina?

Nincs bizonyíték arra, hogy hatása lenne a vakcinának a reproduktív folyamatokra, a teherbeesésre, a várandósság lefolyására vagy a magzat fejlődésére. Előfordulhat a menstruációs ciklus szabálytalansága, mely nem tart tovább egy-két hónapnál.

Nem okoz hosszú távon rákos megbetegedést az oltás?

A rákos megbetegedések kialakulásáért a genetikai tényezők, környezeti faktorok (pl. táplálkozás, légszennyezettség), életmód (pl. dohányzás, alkohol-fogyasztás), egyes vírusok a felelősek. Nincs semmi bizonyíték a védőoltások és a rákbetegedések összefüggésére. Az oltóanyag hamar lebomlik, sokkal rövidebb ideig van a szervezetünkben, mint a rákkeltő anyagok.

Gyermekem krónikus beteg, kaphat-e oltást?

A krónikus betegségek — pl. lisztérzékenység, cukorbetegség, autoimmun betegség, daganatos betegség, pajzsmirigybetegség — nem jelentenek oltási akadályt. Ellenjavallat csak a vakcina valamely anyagával szembeni túlérzékenység. 

Megfertőződhet-e a gyermekem az oltástól vagy fertőzővé válhat-e?

Az mRNS-oltás nem tartalmaz sem elölt, sem legyengített vírust, sem egyéb vírusrészt, hatására a szervezet időlegesen csak a vírus tüskefehérjéje előállítására képes; ezért maga az oltás vírusfertőzést nem okoz, az oltott nem fertőz.

Gyermekem átesett a fertőzésen, szükséges-e az oltás?
A fertőzés kivált ugyan védelmet, azonban ennek mértéke nagyon eltérő és megjósolhatatlan. Enyhe lefolyás esetén az immunválasz gyenge. Ezzel szemben az oltás erőteljesebb és hosszabb időtartamú védettséget eredményez, jobban véd a vírus-mutánsok ellen. A fertőzésen már átesett gyermekeknél az oltás egyúttal extrém hatékony emlékeztetőként is működik.
„A legtöbb, amit gyermekeinknek adhatunk…”
A Házi Gyermekorvosok Egyesülete 
szakmai ajánlása figyelembevételével készült tájékoztató[image: image3.png]



